 **Obec Povina**

 *Obecný úrad so sídlom Povina 155*

 *023 33 Povina*

Obec Povina v súlade so Všeobecne záväzným nariadením obce č. 1/2016 o nakladaní s komunálnymi odpadmi a drobnými stavebnými odpadmi na území obce Povina, zavádza pre domácnosti nový systém nakladania s biologicky rozložiteľnými komunálnymi odpadmi. Ten bude spočívať v povinnosti svojpomocne zhodnocovať tento odpad formou domáceho kompostovania. K tomu budú jednotlivým domácnostiam bezplatne poskytnuté zo strany obce kvalitné plastové kompostéry a príslušné návody na jeho používanie.

Nárok na plastový kompostér bude mať každá domácnosť, ktorej zástupca (vlastník objektu) podpíše s obcou Protokol o odovzdaní a prevzatí plastového kompostéra (ďalej len „protokol“) a bude plniť nim stanovené záväzky.

V prípade záujmu o kompostér vyplňte dotazník, prípadne nahláste na Obecnom úrade emailom obecpovina@stonline.sk, janka.klobucnikova@obec-povina.sk, telefonicky 041/4211421, alebo osobne počas úradných hodín. Kompostéry budú poskytnuté domácnostiam, ktorých užívatelia majú trvalý pobyt v obci Povina a nemajú nedoplatky na miestnych daniach a poplatkoch.

V domácom kompostovisku bude mať domácnosť povinnosť kompostovať všetky vhodné biologické odpady, ktoré vznikajú v domácnosti, v záhrade, popr. pri údržbe priľahlých pozemkov (všetky rastlinné zvyšky z prípravy jedál; pestovania ovocia, zeleniny, obilnín, kvetov a byliniek; z údržby súkromnej zelene a chovu hospodárskych zvierat).

Ďalej zo zákona o odpadoch vyplýva, že každý obyvateľ ako pôvodca komunálneho odpadu je povinný pravidelne a v plnej miere sa zúčastňovať na zvolenom systéme nakladania s komunálnymi odpadmi.

Okrem toho sa obyvateľom zakazuje nakladať s odpadmi v rozpore so zavedeným systémom, napr. spaľovať odpad, ukladať ho na verejné priestranstvo atď.

Veríme, že Vám nie je ľahostajné životné prostredie, a preto sa aktívne zapojíte do domáceho kompostovania. Spoločnými silami sa tak pokúsime znížiť množstvo skládkovaných odpadov, znečistenie ovzdušia a nášho okolia, ale aj nákladov na odpadové hospodárstvo.

  **Obec Povina**

 *Obecný úrad so sídlom Povina 155*

 *023 33 Povina*

 **Záujem o kompostér v obci Povina**

Obec Povina plánuje v tomto roku zaviesť systém domáceho kompostovania prostredníctvom záhradných kompostérov.

Záhradný kompostér bude do Vašej domácnosti odovzdaný zdarma.

Vybavenie domácností záhradnými kompostérmi sa uskutočňuje na základe nového zákona o odpadoch, podľa ktorého zelený odpad zo záhrad a kuchynský odpad (BIOODPAD) sa už viac nesmie nachádzať v komunálnom odpade.

Predmetom výpožičky je nový plastový kompostér Top Thermo komp 1050 na biologicky rozložiteľný odpad o objeme 1050 litrov, počet 1 ks. Ku kompostéru sa prikladá montážny návod a brožúra ku kompostovaniu. Konečný užívateľ si vykoná na vlastné náklady jeho montáž podľa montážneho návodu.

V prípade porušenia zmluvných podmienok je konečný užívateľ povinný kompostér vrátiť, resp. uhradiť plnú cenu, t. j. 126,00 eur s DPH (potrebné náležitosti sú uvedené v Zmluve o výpožičke kompostéra).

**Mena a priezvisko**

**Adresa pobytu v Povine**